স্টাফ রিপোর্টার ॥ পুরাতন খোয়াই নদী অবৈধ দখল মুক্ত ও শহরের পানি নিস্কাশনের দাবীতে শত-শত নারী-পুরুষের অংশগ্রহণে মানববন্ধন অনুষ্ঠিত হয়েছে। গতকাল সোমবার বেলা ১১টা থেকে ১২টা পর্যন্ত শহরের প্রধান সড়কের আরডি হলের সামন থেকে প্রায় ১ কিলোমিটার এলাকাজুড়ে এ মানববন্ধন অনুষ্ঠিত হয়। পুরাতন খোয়াই নদী রক্ষা ও পানি নিস্কাশন প্রতিরোধ কমিটির আয়োজনে মানববন্ধনে সভাপতিত্ব করেন সংগঠনের সভাপতি এডভোকেট আলাউদ্দিন তালুকদার। সাধারণ সম্পাদক এডভোকেট আতাউর রহমানের পরিচালনায় অনুষ্ঠিত মানববন্ধনে প্রধান অতিথি হিসেবে বক্তব্য রাখেন, বেলার নির্বাহী পরিচালক সৈয়দা রেজওয়ানা হাসান। এতে বক্তব্য রাখেন, বাপা’র যুগ্ম সাধারণ সম্পাদক শরীফ জামিল, মোঃ মোতাব্বির হোসেন, আতাউর রহমান সেলিম, এডঃ নির্মল ভট্টাচার্য্য রিংকু, ডাঃ জমির আলী, অধ্যাপক ইকরামুল ওয়াদুদ, এডঃ শাহিদা, ডাঃ আহমুদুর ...